**Keretmegállapodás**

mely létrejött egyrészről a **Tököli Országos Büntetés-végrehajtási Intézet** *(2316 Tököl, Ráckevei út 6.……………………… képviseletében eljár: Pesti Ferenc bv. ezredes , parancsnok…………………………..),* mint megrendelő – a továbbiakban: Megrendelő –,

másrészről a **……………………………**

*székhely:………………………*

*Cgj. : ………………………*

*Adószám: …………………….*

*Számlavezető: ………………..*

*Számlaszám: ……………………….*

*Képviseli: ………………………….*

mint szállító – a továbbiakban: Szállító –, együttesen, mint Felek között a mai napon az alábbi feltételekkel.

Megrendelő, mint Ajánlatkérő, a Tököli Országos Büntetés-végrehajtási Intézete által „Keretmegállapodás élelmiszer alapanyagok beszerzéséhez” tárgyában a Kbt. Második része szerinti nyílt közbeszerzési eljárást folytatott le , mely a …… hivatkozás szám alatt jelent meg az Európai Unió Hivatalos Lapjában. Megrendelő a benyújtott ajánlatokat megvizsgálta és a Megrendelő közbeszerzési eljárásban hozott döntése alapján a közbeszerzési eljárás … része tekintetében Szállítóval köti meg jelen keretmegállapodást. A keretmegállapodásos eljárás 2. részében a Megrendelő a Szállítóhoz címzett közvetlen megrendelés útján szerezhetik be jelen szerződés trágyát képező élelmiszereket a keretmegálapodás időbeli hatálya alatt.

1. A SZERZŐDÉS TÁRGYA
2. A fentiekben hivatkozott közbeszerzési eljárás keretében Szállító, mint a közbeszerzési eljárás nyertes ajánlattevője, jelen szerződés aláírásával kötelezettséget vállal arra, hogy Megrendelő részére jelen szerződés elválaszthatatlan részét képező 1. számú mellékletében - a közbeszerzési dokumentumokban - meghatározott termékcsoportot szállítja az ajánlatában foglalt szerinti áron.
3. Jelen keretmegállapodás a szerződés aláírásának a napjától számított 4 éves időtartamra jön létre.

II. TELJESÍTÉS MÓDJA

1.) Megrendelő megrendelését - e-mail formájában- a szállítást megelőzően legkésőbb 1 nappal Szállítónál leadja, mely megrendelés tudomásulvételét Szállító 2 órán belül visszaigazolni- elektronikus levél formájában- köteles.

1. Szállító a megrendelt árut a rendelés alapján a keddi szállítási napon- 12:00 óráig- saját gépjárművel kiszállítja Megrendelőnek.
2. Megrendelő a kiszállított árut a megrendelése valamint a szállítólevél alapján, mennyiségi és minőségi szempontok szerint átveszi. Abban az esetben, ha az átadás átvétel során az áru nem felel meg az előírt minőségi és mennyiségi követelményeknek, Megrendelő jogosult visszautasítani az átvételt, Szállító köteles a visszautasított mennyiséget a megfelelő minőségben 5 órán belül pótolni. Kifogás esetén a felek jegyzőkönyvet kötelesek felvenni.
3. Amennyiben a szállítólevélen szereplő áru mennyiség a megrendelőlapon szereplő áru mennyiségével megegyezik, úgy a szállítólevél képezi a Szállító által kiállított számla alapját.
4. Szállító garanciát vállal az általa kiszállított áruféleségek fogyaszthatóságára, valamint köteles a csomagolt árukon a szavatossági időt megjelölni. A megrendelő előírja, hogy a szállítási időpontban a termék a minőség- megőrzési idejének minimum ½ részével rendelkezzen.
5. A Szállítónak meg kell felelnie a szerződésteljesítésékor a szállítandó élelmiszerek tekintetében az élelmiszerláncról és hatósági felügyeletéről szóló – 2008. évi XLVI. törvény – előírásainak, illetve a Magyar élelmiszerkönyvben meghatározottaknak.
6. A Megrendelő a közbeszerzés műszaki leírás szerinti mennyiségektől a szerződés teljesítése során mínusz 25 %-kal eltérhet.

III. FIZETÉSI FELTÉTELEK

1.) Az 1. számú mellékletben foglalt termékcsoport szerződéses keretösszeg:………………… Ft + ÁFA, azaz ……………. forint + ÁFA. Szállító az 1. számú mellékletben foglalt egységárakon vállalja a …….. termékcsoport szállítását.. Jelen keretmegállapodásban rögzített egységár tartalmazza a csomagolás költségét, a szállítás költségét, Szállító tehát az 1. sz. mellékletben rögzített egységárakon kívül semmilyen jogcímen nem számlázhat ki semmilyen egyéb díjat, költségtérítést a Megrendelő felé.

2.) A Megrendelő kijelenti, hogy a vállalkozói díj pénzügyi fedezete költségvetési előirányzatból a 201… évre rendelkezésére áll. A keretmegállapodás időbeli hatálya alatt Megrendelő abban az esetben hívhat le jelen keretmegállapodás alapján terméket, amennyiben az adott időszakra vonatkozóan a rendelkezésére áll.

3.) A szerződő felek az alábbi fizetési módban állapodtak meg, figyelemmel a Kbt. 135.§ (1), (5)-(6) bekezdésében, valamint a Ptk. 6:130.§ (1)-(2) bekezdésében foglaltakra:

A Megrendelő előleget nem fizet. A Szállító számlát állít ki minden hónap 10-éig az előző hónapban végrehajtott szállítások összegéről. A számla mellékletét képezi az adott hónapban végrehajtott szállítások Megrendelő képviselője által igazolt szállítólevelei. A Megrendelő a számlákat csak HUF-ban fogadja el. Megrendelő kötelezettséget vállal arra, hogy Szállító jelen szerződés I. pontjában foglalt kötelezettségének teljesítését követően, jelen szerződés alapján Szállító által benyújtott számlát a kézhezvételtől számított 30 napon belül banki átutalással teljesít.

Szállító által teljesített szolgáltatás igazolására és Szállító teljesítésének ellenőrzésére Megrendelő oldaláról ………………….. (tel: ………….., e-mail: ..................) jogosult.

Szállító az ajánlatában szereplő árakat, kizárólag – jogszabályváltozás (pl. Áfa mértéke) - miatt változtathatja meg, egyéb esetben az árakat megváltoztatni nem lehet. Amennyiben Szállító az előzőek szerint árváltoztatást kíván érvényesíteni, úgy Megrendelő az árváltoztatást megelőző 15 munkanappal köteles értesíteni.

IV. EGYÉB KIKÖTÉSEK

1. Megrendelő biztosítja, hogy Szállító megbízottja Megrendelő telephelyére bejusson, Szállító Megrendelő biztonsági előírásait köteles betartani és betartatni, továbbá tudomásul veszi, hogy a biztonsági szabályok be nem tartása súlyos szerződésszegésnek minősül, és a szerződés azonnali hatályú felmondását vonja maga után. .
2. A szerződő felek megállapodnak abban, hogy amennyiben Szállító a szerződésben vállalt kötelezettségének nem tesz eleget, vagy nem szerződésszerűen teljesít Megrendelőnek fizetési kötelezettsége nem áll fenn.
3. Szállító késedelmes illetve nem szerződésszerű teljesítése esetén kötbérfizetési kötelezettség terheli. A kötbér mértéke késedelem és hibás teljesítés esetén a késedelemmel vagy a hibás teljesítéssel érintett szállítás nettó értékének 1 %-a. A szállításnak a szállító érdekkörében felmerülő olyan okból történő meghiúsulása esetén, amelyért a szállító felelős, a teljesítés elmaradása esetére kikötött kötbér a szerződés szerinti részteljesítés nettó értékének 20 %-a. A késedelmi és a hibás teljesítési kötbér legfeljebb 15 naptári napig érvényesíthető, mely határidő letelte után a Megrendelő jogosult a szerződést meghiúsultnak tekinteni és azt felmondani.
4. Ajánlatkérő jogosult a késedelmi- vagy hibás teljesítési kötbért az ellenszolgáltatásból levonni.
5. Szerződő felek megállapodnak abban, hogy amennyiben valamely külső ok következtében a szerződésben meghatározott feladatokat Szállító az előre meghatározott időpontban teljesíteni nem tudja, úgy arról Megrendelőt haladéktalanul köteles értesíteni.
6. Amennyiben a Megrendelő a fizetési kötelezettségének nem tesz eleget, vagy késedelmesen fizeti, Megrendelő a késedelemmel érintett teljes időszakra a Ptk. 6:47. § (1)-(2) bekezdés szerinti késedelmi kamat megfizetésére köteles. A Ptk. 6:155.§ is alkalmazandó.
7. A jogszabály változásból adódó Áfa csökkenés esetén a szállító köteles azt az áraiban érvényre juttatni.
8. Szállító tudomásul veszi az adózás rendjéről szóló 2003. évi XCII. törvény 36/A.§. –ban meghatározott, a köztartozás mentesség igazolására vonatkozó kötelezettséget.
9. Az Szállító tudomásul veszi, hogy megrendelő a 44/2011. (III.23.) Kormányrendelet, valamint a 9/2011. (III.23) BM. rendelet hatálya alá tartozik. A BM rendelet 1. számú mellékletében meghatározott termékkört az Ajánlatkérő kötelezően a Központi Ellátó Szervezettől köteles beszerezni. Amennyiben a közbeszerzés tárgyát illető termékkör jogszabályváltozás következtében módosul, ajánlatkérő az érintett termékeket a Központi Ellátó Szervezettől köteles beszerezni. Ezzel kapcsolatban ajánlatkérő a nyertes ajánlattevőnek kártérítést nem fizet, illetve a szállítások nem teljesüléséből fakadó veszteségért a nyertes ajánlattevő kártérítési igénnyel nem élhet.

10.) A Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

*a)* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

*b)* a Szállító nem biztosítja a Kbt. 138. §-ában foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ában foglaltaknak; vagy

*c)* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

A Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

A Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

*a)* a Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel;

*b)* a Szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel.

Fenti felmondás esetén a Szállító a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

11.) Jelen szerződés …….. napjától, ………. napjáig érvényes. A felek rögzítik, hogy a szerződés kizárólag írásban, a Kbt. 141.§-ában foglaltak figyelembe vétele mellett módosítható.

12.) Megrendelő hiányos, nem megfelelő időpontban történt szállítás, valamint elmaradt szállítás esetén jegyzőkönyvet vesz fel melyet eljuttat Szállító részére. A harmadik jegyzőkönyv felvétele súlyos szerződésszegésnek minősül, és a Megrendelő a szerződést felmondhatja.

13.) Jelen szerződésben nem szabályozott kérdésekben a 2013. évi V. törvény (Ptk.) és a 2015. évi CXLIII. törvény (Kbt.) előírásai az irányadóak.

14.) Abban az esetben ha a felek jelen szerződésből eredő vitás kérdésekben nem tudnak megállapodni, úgy jogvitájuk eldöntésére a Ráckevei Járásbíróság illetékességét kötik ki.

A szerződő felek a szerződést, mint akaratukkal mindenben megegyezőt, jóváhagyólag és cégszerűen négy (4) eredeti példányban írnak alá.

Tököl, ………………..

|  |  |
| --- | --- |
|  |  |
|  |  |
| *..........................................................* | *....................................................* |
| …………………….. | ……………….. |
| …………………. | …………………………. |
| Megrendelő | Szállító  |

 Jogilag ellenjegyezte: Az Áht 368. §. –a alapján ellenjegyezte:

………………………………………… …………………………………

……..